Thomas Klimek (SF) fra Hjørring har hele tiden været tilhænger af, at SF skulle være med i regeringssamarbejdet. Derfor erkender han nu, at SFs tilgang var naiv. - Vi har undervurderet, hvor meget De Radikale og Socialdemokraterne har rykket sig mod højre. Det er klart, at det skulle vi have forventningsafstemt bedre på forhånd, siger Thomas Klimek. Det nordjyske landsledelsesmedlem er ked af udfaldet. - Politik handler jo om indflydelse, så jeg har det skidt med, at vi mister den. Men vi sidder sammen med et parti, Det Radikale Venstre, som er meget liberalt, og den nuværende ledelse i Socialdemokratiet er meget socialliberale, og det er svært at få ting igennem der, siger Klimek. Han mener samtidig, at dagens begivenheder i SF er en ny start for det kriseramte parti.

Opsummering:
Thomas Klimek fra Landsledelsen i SF mener, at partiet har undervurderet regeringsparterne, og at det er årsagen til SF-krisen.